Ons moet besluit of ons die Bybel as Woord van God glo of nie. Omdat ons nie ons bybels ken nie en gekondisioneer is om hier en daar iets met n knippie sout te neem, bevraagteken ons nie die leuns wat opgedis word nie. Mense sê, ag wat maak dit saak, of alles in ses letterlike dae geskep is en of dit oor miljoene jare plaas gevind het? Dit maak baie saak! Dit bewys of jy God glo of nie glo nie. En as jy God nie glo nie, hoe kan jy verwag dat Hy jou sal red, dat jy deur die Deur, Jesus, sal mag ingaan in Sy Koningkryk? As jy God nie glo nie, glo jy nie vir Jesus nie, as jy Jesus nie glo nie, kan jy nie gered word nie. Dit is hoe belangrik dit is en waarom dit saak maak.
Die mens is die sesde dag geskape, saam met al die diere. Die eerste mens is Adam. Daar was nie mense voor hom nie. Hy was die eerste. Glo ons dit of nie? Of glo ons daar was duidende mense voor hom, want waar het sy seuns vroue gekry?
Daar is so baie op die internet wat hierdie dinge verduidelik, u moet net gaan soek en lees. Die bron wat ek tans mee besig is, is die boek beskikbaar by http://www.creation-skepping.co.za